Ansøgninger til Pulje til mere cykeltrafik 2015 
Sagsfremstilling 
37.                 Ansøgninger til Pulje til mere cykeltrafik 2015 - Åbent 
  
  
SAGENS INDHOLD 
Teknik- og Miljøudvalget blev på møde 4. marts 2015 orienteret om, at der var mulighed for at ansøge om tilskud fra 
”Pulje til fremme af cykling”. På mødet blev præsenteret et foreløbigt projekt og budget for anlæg af cykelsti mellem 
[adresse] og [adresse] samt til et cykelbyprojekt i [adresse].  
  
På baggrund af drøftelsen har Teknik og Kultur udarbejdet de endelige ansøgninger og fremsendt dem inden 
ansøgningsfristen udløb 16. marts 2015, og der kan forventes svar på ansøgningerne medio 2015. Teknik og Kultur 
vil med denne sag orientere om, at ansøgninger om tilskud fra puljen til fremme af cykling er fremsendt til 
Vejdirektoratet. 
  
Projektet omfatter ansøgninger om: 
· 40 % tilskud til anlæg af cykelsti mellem [adresse] og [adresse] (se kort i bilag 1) 
· 100 % tilskud til det beskrevne cykelbyprojekt i [adresse] (bilag 2). 
  
I regeringens trafikaftale af 24. juni 2014 om udmøntning af disponible midler i Infrastrukturfonden er der afsat en 
pulje på 50 mio. kr. til fremme af cykling. 
  
Tilskudsandelen er normalt 40 %. Det er muligt at opnå 100 % tilskud til mindre innovationsprojekter, hvis projektets 
resultater over en bred front vil fremme cykling, såsom forsknings- og udviklingsprojekter og tværgående projekter 
med bred national effekt og forankring.  
                                                  
Der kan opnås tilskud til projekter, der falder inden for følgende emner: 
  
· Cykling til skole og fritid, herunder skolecykelbyer 
· Rekreativ cykling og cykelturisme  
· Udviklings- og demonstrationsprojekter  
· Kampagner.  
  
Følgende principper vil indgå i udvælgelsen (prioriteringen) af, hvilke projekter der vil opnå tilskud: 
 
Teknik- og 
Miljøudvalget 
16. april 2015 
Sagsnr. 710-2015-
14683 
Dok.nr. 710-2015-
78654 
Sagsbehandler 
DPMAJV 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om offentlige veje 
· Transportmiddelvalg og adfærdsregulering  
· Sammenhæng og fremkommelighed  
· Tryghed og sikkerhed  
· Service, faciliteter og oplevelser  
· Innovation og relevans  
· Formidling/borgerinddragelse.  
  
VURDERING 
Teknik og Kultur vurderer, at ansøgningen om 40 % tilskud til anlæg af en dobbeltrettet cykelsti mellem [adresse] og 
[adresse] har gode muligheder for at opnå støtte. 
  
Antallet af skolebørn og andre lette trafikanter, der vil få gavn af cykelstien, vurderes at være højt. Projektet vil 
desuden have god sammenhæng med det foreslåede cykelbyprojekt i [adresse] beskrevet nedenfor. Ansøgningerne
vil dermed understøtte hinanden. 
  
Derudover vurderer Teknik og Kultur, at der vil være mulighed for at opnå 100 % tilskud fra [adresse] til at 
gennemføre et cykelbyprojekt i [adresse]. I samarbejde med en række interessenter i [adresse] udarbejdes på 
baggrund af vedlagte oplæg (se bilag 1) et projekt, hvor cyklingen søges fremmet mest muligt. Dette kan ske 
igennem forskelligartede tiltag med fokus på inddragelse af lokalsamfundet. Tiltagene kunne eventuelt være: 
  
· Kampagne og kommunikation  
· CykelScore, cykelchip der registrerer trafikmønster 
· MTB-bane i tidligere grusgrav 
· Cykellegeplads 
· Udlån af elcykler og rickshaw 
· Cykelparkering ved skolen 
· Hævet flade på [adresse] 
· Cykelsti bag om skolen. 
  
Formålet hermed er at se, hvor meget mere der cykles, hvis maksimal indsats ydes af foreninger, institutioner og 
virksomheder. Projektet vil være et demonstrationsprojekt med en bred national forankring. 
  
ØKONOMI 
Det samlede budget, som fremgår af bilag 2 for projektet vedrørende en dobbeltrettet cykelsti mellem [adresse] og 
[adresse], er på 5,88 mio. kr. Af disse kan der opnås et tilskud fra puljen på 40 %. Dette giver, at 3,53 mio. kr. skal 
finansieres af Favrskov Kommune. Der er i budget 2015 afsat 4,0 mio. kr. til cykelfremmende projekter i [adresse] 
Kommune. 
  
Hvis cykelstien mellem [adresse] og [adresse] ikke opnår støtte fra den statslige pulje, skal Teknik- og Miljøudvalget 
tage stilling til, om man ønsker at gennemføre projektet i en reduceret form, eller om udvalget ønsker at prioritere et 
andet cykelstiprojekt.  
  
INDDRAGELSE 
16. december 2014 blev der afholdt en workshop om Cykelplan 2015. 25 borgere fra hele kommunen deltog i en 
god debat. Borgerne blev bedt om at prioritere de fremkomne ønsker. Uanset borgernes geografiske tilhørsforhold 
blev særligt skoleveje prioriteret. Cykelstierne mellem [adresse] og [adresse] blev nævnt som et af de højst 
prioriterede ønsker. 
  
I forbindelse med udarbejdelse af ansøgningen vedrørende cykelbyprojektet i [adresse] har flere interessenter fra 
[adresse] deltaget i udformningen. Opnås der tilskud, vil projektet blive forsøgt gennemført i fuldt omfang, men alle 
aftaler med lodsejere og interessenter vil ske med udgangspunkt i frivillighed. Opnås der ikke tilskud fra 
cykelstipuljen til cykelbyprojektet i [adresse], forventes projektet ikke at blive gennemført. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1. At orienteringen tages til efterretning. 
  
BESLUTNING 
  
Bilag 
  
  
  
  
Teknik- og Miljøudvalget, 16. april 2015: 
Fraværende: Ingen 
  
Godkendt. 
Bilag 1: Kort over cykelsti Daniel Johansen 
710-2015-94475 
Bilag 2: Projektbeskrivelse for cykelbyprojekt i 
[adresse] 
710-2015-78677 
Bilag 3: Budget for cykelsti Daniel Johansen 
710-2015-94425 
